*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 27ης Οκτωβρίου 1982
περί εφαρμογής της αναμορφώσεως των γεωργικών διαρθρώσεων κατά το 1982, στην Ομοσπονδιακή Δημοκρατία της Γερμανίας, σύμφωνα με τις οδηγίες 72/159/ΕΟΚ, 72/160/ΕΟΚ και 75/268/ΕΟΚ του Συμβουλίου
(Το κείμενο στη γερμανική γλώσσα είναι το μόνο αυθεντικό)
(82/764/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητας,
την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 81/528/ΕΟΚ (2), και ιδίως το άρθρο 18 παράγραφος 3,
την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (3), όπως τροποποιήθηκε τελευταία από την οδηγία 80/666/ΕΟΚ (4), και ιδίως το άρθρο 13,
την οδηγία 72/160/ΕΟΚ του Συμβουλίου της 17ης Απριλίου 1972 περί ενθαρρύνσεως όσον αφορά την παύση της γεωργικής δραστηριότητας και διαθέσεως της χρησιμοποιουμένης γεωργικής εκτάσεως προς το σκοπό βελτιώσεως των διαρθρώσεων (5), και ιδίως το άρθρο 19 παράγραφος 3,
Εκτιμώντας:
ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε, σύμφωνα με τις διατάξεις του άρθρου 17 παράγραφος 4 της οδηγίας 72/159/ΕΟΚ, του άρθρου 13 της οδηγίας 75/268/ΕΟΚ και του άρθρου 8 παράγραφος 4 της οδηγίας 72/160/ΕΟΚ, τις ακόλουθες νομοθετικές, κανονιστικές και διοικητικές διατάξεις:
- τις αρχές της 29ης Απριλίου 1982 περί ενθαρρύνσεως των επενδύσεων στις ατομικές γεωργικές εκμεταλλεύσεις, καθώς και περί ενθαρρύνσεως της δημιουργίας αγροτικών οικισμών,
- τις αρχές της 29ης Απριλίου 1982 περί ενθαρρύνσεως των γεωργικών εκμεταλλεύσεων στις περιοχές ορεινής γεωργίας και σε ορισμένες μειονεκτικές περιοχές,
- τις αρχές της 24ης Απριλίου 1982 περί ενθαρρύνσεως των ηλικιωμένων απασχολουμένων στη γεωργία με ενισχύσεις προσαρμογής ·
ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε, εξάλλου, σύμφωνα με το άρθρο 17 παράγραφος 4 της οδηγίας 72/159/ΕΟΚ, το άρθρο 13 της οδηγίας 75/268/ΕΟΚ και το άρθρο 8 παράγραφος 4 της οδηγίας 72/160/ΕΟΚ, τα ακόλουθα νομοθετικά, κανονιστικά και διοικητικά μέτρα, τα οποία ελήφθησαν από τα Laender και τα οποία τροποποιήθηκαν ή παρατάθηκαν για το έτος 1982, ανάλογα με την περίπτωση:
SCHLESWIG-HOLSTEIN
- οδηγίες της 29ης Ιουνίου 1978 περί ενθαρρύνσεως σχηματισμού ενώσεων με σκοπό την ορθολογική χρησιμοποίηση των γεωργικών μηχανημάτων (κοινοπραξίες εκμεταλλεύσεως γεωργικών μηχανημάτων),
- οδηγίες της 17ης Απριλίου 1978 και της 20ής Φεβρουαρίου 1981 περί ενθαρρύνσεως της οργανωμένης αλληλοβοήθειας στη γεωργία,
- οδηγίες της 2ας Απριλίου 1981 περί ενθαρρύνσεως των οικοδομικών προγραμμάτων στους τομείς εκτροφής βοοειδών και χοιροειδών,
- οδηγίες της 20ής Ιανουαρίου 1982 περί των ενισχύσεων που εξασφαλίζουν τα μέσα επιβιώσεως στους γεωργούς (μέρος Ι),
- οδηγίες της 19ης Ιουνίου 1980 περί ενθαρρύνσεως της πραγματοποιήσεως αποστραγγιστικών έργων από μεμονωμένους ιδιοκτήτες γεωργικών εκμεταλλεύσεων.
ΚΑΤΩ ΣΑΞΟΝΙΑ
- οδηγίες περί χορηγήσεως ενισχύσεων σε κοινοπραξίες εκμεταλλεύσεως γεωργικών μηχανημάτων, σύμφωνα με τη διατύπωση της 10ης Οκτωβρίου 1979,
- οδηγίες της 1ης Μαΐου 1982 περί ενθαρρύνσεως των ενώσεων γεωργικών εκμεταλλεύσεων με σκοπό την οργανωμένη αλληλοβοήθεια,
- οδηγίες σύμφωνα με τη διατύπωση της 19ης Φεβρουαρίου 1977 περί ειδικών μέτρων υπέρ των γεωργικών εκμεταλλεύσεων στην Κάτω Σαξονία (πρόγραμμα σταδιακών επενδύσεων),
- οδηγίες της 24ης Απριλίου 1974, σύμφωνα με τη διατύπωση της 2ας Αυγούστου 1976, με σκοπό τη διευκόλυνση της παύσεως της γεωργικής δραστηριότητας,
- οδηγίες της 8ης Ιανουαρίου 1982 περί ενθαρρύνσεως της αναδιαρθρώσεως της φρουτοπαραγωγής στη Niederelbe,
- οδηγίες του 1982 περί της χορηγήσεως πιστώσεων για τον οικισμό του Papenburg.
ΕΣΣΗ
- οδηγίες της 8ης Μαρτίου 1975 περί χορηγήσεως ενισχύσεων του Land στις ενώσεις για την προώθηση των γεωργικών μεθόδων,
- οδηγίες της 21ης Δεκεμβρίου 1972 περί ενθαρρύνσεως των κοινών προγραμμάτων που αφορούν τις γεωργικές μεθόδους,
- οδηγίες της 4ης Αυγούστου 1979 περί ενθαρρύνσεως της εγκαταστάσεως νεαρών καλλιεργητών (σημείο 2.4),
- οδηγίες της 31ης Μαρτίου 1980 περί μέτρων για την ενθάρρυνση των γεωργικών δραστηριοτήτων ή δραστηριοτήτων για τη φροντίδα του περιβάλλοντος που εξασκούνται παραεπαγγελματικά ή με άλλο τρόπο, σύμφωνα με τη διατύπωση της 13ης Φεβρουαρίου 1981.
ΡΗΝΑΝΙΑ-ΠΑΛΑΤΙΝΑΤΟ
- απόφαση της 20ής Μαΐου 1981 περί ενθαρρύνσεως των κοινοπραξιών εκμεταλλεύσεως γεωργικών μηχανημάτων και των ενώσεων οργανωμένης αλληλοβοήθειας στη γεωργία.
ΒΑΔΗ-ΒΥΡΤΕΜΒΕΡΓΗ
- οδηγίες της 1ης Ιανουαρίου 1977 περί ενθαρρύνσεως των κοινοπραξιών εκμεταλλεύσεως γεωργικών μηχανημάτων σε περισσότερες από μία εκμεταλλεύσεις,
- οδηγίες της 8ης Απριλίου 1980 περί ενισχύσεως υπέρ των υπηρεσιών που χορηγούν οικογενειακές αγροτικές ενισχύσεις και υπέρ της οργανωμένης αλληλοβοήθειας στη γεωργία,
- οδηγίες της 19ης Απριλίου 1974, σύμφωνα με τη διατύπωση της 29ης Μαΐου 1981, περί συμπληρωματικών ενισχύσεων για τα οικοδομικά έργα στις εκμεταλλεύσεις που μπορούν να αναπτυχθούν,
- οδηγίες της 29ης Μαΐου 1981 περί γεωργικής πιστώσεως του Land,
- οδηγίες της 10ης Μαΐου 1982 περί ενθαρρύνσεως της λήψεως γεωργικών μέτρων με σκοπό τη φροντίδα του καλλιεργημένου χώρου (ενισχύσεις για τις εκμεταλλεύσεις εκτροφής προβατοειδών),
- οδηγίες της 28ης Μαρτίου 1978 και της 11ης Αυγούστου 1978 περί του προγράμματος διατηρήσεως και αναπτύξεως των εκμεταλλεύσεων σε περιφερειακό επίπεδο (επενδύσεις εκμεταλλεύσεως), σύμφωνα με τις διατυπώσεις της 29ης Μαΐου, της 7ης Αυγούστου και της 5ης Οκτωβρίου 1981,
- οδηγίες της 2ας Αυγούστου 1974 περί ενισχύσεων για τη διαμόρφωση και την επέκταση λειμώνων σε εδάφη ακατάλληλα για οποιαδήποτε άλλη χρήση,
- οδηγίες της 29ης Μαΐου 1981 περί ενισχύσεων για την ανάπτυξη των αγροκτημάτων,
- οδηγίες της 20ής Οκτωβρίου 1981 περί των ενισχύσεων μεταξύ άλλων για τον εκσυγχρονισμό των αμπελώνων.
ΣΑΑΡ
- απόφαση της 5ης Ιουνίου 1973 περί ενθαρρύνσεως της γεωργικής συνεργασίας μεταξύ των εκμεταλλεύσεων,
- απόφαση της 1ης Σεπτεμβρίου 1972 περί επιδοτήσεως του επιτοκίου με σκοπό την προώθηση της γεωργίας.
ΒΑΥΑΡΙΑ
- απόφαση της 7ης Νοεμβρίου 1976 σχετικά με τους ειδικούς όρους που πρέπει να πληρωθούν για να επιτευχθεί οικονομική υποστήριξη, σύμφωνα με τις διατάξεις του άρθρου 6 παράγραφος 5 του νόμου σχετικά με την προώθηση της βαυαρικής γεωργίας (κοινοπραξίες εκμεταλλεύσεως γεωργικών μηχανημάτων),
- απόφαση της 8ης Νοεμβρίου 1976 σχετικά με τους γενικούς όρους για τη χορήγηση οικονομικής ενισχύσεως από κεντρικούς οργανισμούς υπέρ των υπηρεσιών που χορηγούν οικογενειακές αγροτικές ενισχύσεις και της οργανωμένης αλληλοβοήθειας στη γεωργία,
- οδηγίες της 29ης Μαρτίου 1978 περί ενθαρρύνσεως της εξυγιάνσεως των χωριών, σύμφωνα με την τροποποιημένη διατύπωση της 13ης Αυγούστου 1979,
- οδηγίες της 9ης Φεβρουαρίου 1982 περί γεωργικής πιστώσεως του Land,
- οδηγίες σχετικά με το πρόγραμμα της 9ης Ιουλίου 1980 του Land της Βαυαρίας περί πολύ ορεινών βοσκοτόπων και πιο χαμηλών ορεινών
ότι οι προαναφερθείσες νομοθετικές, κανονιστικές και διοικητικές διατάξεις, σύμφωνα με τη διατύπωση την ισχύουσα κατά το 1981, αποτέλεσαν αντικείμενο της αποφάσεως 82/252/ΕΟΚ της Επιτροπής (1)·
ότι, σύμφωνα με τις διατάξεις του άρθρου 18 παράγραφος 3 της οδηγίας 72/159/ΕΟΚ, του άρθρου 13 της οδηγίας 75/268/ΕΟΚ και του άρθρου 9 παράγραφος 3 της οδηγίας 72/160/ΕΟΚ, η Επιτροπή πρέπει να αποφασίσει, έχοντας υπόψη τη συμφωνία των νομοθετικών, κανονιστικών και διοικητικών διατάξεων που της ανακοινώθηκαν με τις προαναφερθείσες οδηγίες, τους στόχους των εν λόγω οδηγιών, καθώς και την αναγκαία σχέση μεταξύ των διαφόρων μέτρων, εάν πληρούνται οι όροι χρηματοδοτικής συμμετοχής της Κοινότητας και για το έτος 1981·
ότι οι προαναφερθείσες νομοθετικές, κανονιστικές και διοικητικές διατάξεις ανταποκρίνονται στους στόχους των οδηγιών 72/159/ΕΟΚ, 72/160/ΕΟΚ και 75/268/ ΕΟΚ·
ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων, ως προς τα χρηματοδοτικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι νομοθετικές, κανονιστικές και διοικητικές διατάξεις, που αναφέρονται στα σημεία του αιτιολογικού και αφορούν την εφαρμογή των οδηγιών 72/159/ΕΟΚ και 72/160/ΕΟΚ, καθώς και της οδηγίας 75/268/ΕΟΚ κατά το 1982 στην Ομοσπονδιακή Δημοκρατία της Γερμανίας, πληρούν τους όρους που προβλέπονται για τη χρηματοδοτική συμμετοχή της Κοινότητας στο πλαίσιο της κοινής δράσεως που αναφέρεται στο άρθρο 15 της οδηγίας 72/159/ΕΟΚ, στο άρθρο 13 της οδηγίας 75/268/ΕΟΚ και στο άρθρο 6 της οδηγίας 72/160/ΕΟΚ.
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Έγινε στις Βρυξέλλες, στις 27 Οκτωβρίου 1982.